open-index/open-wikipedia-markdown huggingface dataset:
ศาลรัฐธรรมนูญโรมาเนีย

**ศาลรัฐธรรมนูญโรมาเนีย** () เป็นสถาบันที่ตัดสินว่ากฎหมาย บัญญัติ หรือร่างกฎหมายที่องค์การรัฐของประเทศโรมาเนียประกาศใช้นั้นสอดคล้องกับรัฐธรรมนูญโรมาเนียหรือไม่

ศาลประกอบด้วยสมาชิกเก้าคน ดำรงตำแหน่งวาระเก้าปีที่ห้ามเป็นต่อ สมาชิกสามคนมาจากการแต่งตั้งโดยประธานาธิบดีโรมาเนีย, สามคนจากการแต่งตั้งโดยวุฒิสภา และสามคนจากการแต่งตั้งโดยสภาล่าง

## อำนาจหน้าที่

มาตรา 146 ของรัฐธรรมนูญโรมาเนียกำหนดขอบข่ายอำนาจหน้าที่ของศาบรัฐธรรมนูญว่าประกอบด้วย:
*พิจารณาวินิจฉัยความชอบด้วยรัฐธรรมนูญของกฎหมายก่อนประกาศใช้ โดยประธานาธิบดีโรมาเนีย, ประธานสภาใดสภาหนึ่ง, รัฐบาล, ศาลฎีกา, โดยผู้แทนอย่างน้อย 50 คน หรือวุฒิสมาชิกอย่างน้อย 25 คน ตลอดจนโดยตำแหน่งเกี่ยวกับความคิดริเริ่มที่จะแก้ไขรัฐธรรมนูญ
*พิจารณาวินิจฉัยความชอบด้วยรัฐธรรมนูญของระเบียบข้อบังคับของรัฐสภา โดยประธานสภาใดสภาหนึ่ง โดยกลุ่มรัฐสภา หรือผู้แทนอย่างน้อย 50 คน หรือวุฒิสมาชิกอย่างน้อย 25 คน
*ตัดสินใจเกี่ยวกับข้อยกเว้นที่เสนอต่อศาลยุติธรรมเกี่ยวกับความไม่เป็นไปตามรัฐธรรมนูญของกฎหมายและคำสั่ง
*ดูแลการปฏิบัติตามขั้นตอนการเลือกตั้งประธานาธิบดีโรมาเนีย และยืนยันผลการลงคะแนน
*ตรวจสอบสถานการณ์ที่พิสูจน์ความชอบธรรมในการดำรงตำแหน่งประธานาธิบดีแห่งโรมาเนียชั่วคราว และรายงานผลการพิจารณาให้รัฐสภาและรัฐบาลทราบ
*ให้ความเห็นแนะนำเกี่ยวกับข้อเสนอที่จะสั่งพักงานประธานาธิบดีแห่งโรมาเนีย สำนักงาน
*เพื่อควบคุมการปฏิบัติตามขั้นตอนการจัดและจัดการประชามติ และเพื่อยืนยันผลการลงประชามติ
*เพื่อตรวจสอบการปฏิบัติตามเงื่อนไขการใช้สิทธิริเริ่มนิติบัญญัติโดยประชาชน
*เพื่อตัดสินใจเกี่ยวกับการคัดค้านการขัดรัฐธรรมนูญของพรรคการเมือง
*เพื่อปฏิบัติหน้าที่อื่น ๆ ตามที่กฎหมายประกอบรัฐธรรมนูญของศาลกำหนด

## ประวัติศาสตร์
ศาลรัฐธรรมนูญสถาปนาชึ้นในป่ 1992 และมีสมาชิกตามลำดับดังนี้ (ข้อมูล ณ ปี 2024)

## อ้างอิง

หมวดหมู่:รัฐบาลโรมาเนีย
โรมาเนีย
เอเลนา ลัสกอนี

**เอเลนา วาเลรีกา ลัสกอนี** (, ; เกิด 20 เมษายน 1972) เป็นนักการเมืองและอดีตนักหนังสือพิมพ์ชาวโรมาเนีย ผู้ดำรงตำแหน่งนายกเทศมนตรีนครเกิมปูลุงก์ในเทศมณฑลอาร์เจช จากการชนะการเลือกตั้งสองสมัยทั้งในปี 2020 และ 2024 ในวันที่ 26 มิถุนายน 2024 เธอชนะการเลือกตั้งภายในสหภาพรักษ์โรมาเนีย (USR) ขึ้นเป็นประธานพรรค และได้รับเลือกเป็นผู้ลงสมัครของพรรคในการเลือกตั้งประธานาธิบดีโรมาเนียในปีนั้น ที่ซึ่งเธอได้คะแนนเป็นอันดับสอง เข้าไปแข่งขันต่อในการเลือกตั้งรอบสองแข่งกับเกอลิน จอร์เจสกู กระนั้นผลการเลือกตั้งในรอบแรกต่อมาถูกศาลรัฐธรรมนูญโรมาเนียประกาศเป็นโมฆะ

## อ้างอิง

หมวดหมู่:นักการเมืองโรมาเนีย
เกอลิน จอร์เจสกู

**เกอลิน จอร์เจสกู** (, ; เกิด 26 มีนาคม 1962) เป็นนักการเมืองขวาจัด, นักวิชาการเกษตร และนักทฤษฎีสมคบคิดชาวโรมาเนีย อดีตทำงานในสาขาการพัฒนาความยั่งยืน จอร์เจสกูได้รับแต่งตั้งเป็นประธานบริหารของสถาบันดัชนีความยั่งยืนโลกของสหประชาชาติวาระปี 2015–2016 และก่อนหน้านั้นดำรงตำแหน่งประธานศูนย์วิจัยยุโรป สโมสรโรม (2013–2015) เขาถูกสื่อขนานนามว่าเป็น "ดอนัลด์ ทรัมป์ ของโรมาเนีย"

จอร์เจสกูลงสมัครเป็นผู้สมัครอิสระในการเลือกตั้งประธานาธิบดีโรมาเนียปี 2024 โดยมีมุมมองสนับสนุนรัสเซีย, ต้านเนโท และขวาจัด เขาเคยถูกบรรยายถึงว่าเป็นพวกชาตินิยมหัวรุนแรง, ประชานิยมขวาจัด และหัวรุนแรง แม้ว่าในการสำรวจความเห็นจะพบว่าเขาเป็นผู้สมัครไม้ประดับ ด้วยความนิยมประมาณ 5% ในผลสำรวจก่อนเลือกตั้ง กระนั้นผลการเลือกตั้งเขาชนะคะแนนเสียงมากที่สุดในผู้สมัครของรอบแรกทั้งหมดด้วยคะแนน 23% ในเอกสารที่หน่วยงานความมั่นคงโรมาเนียเปิดโปง การรณรงค์หาเสียงเลือกตั้งของเขามีเงินทุนขนาดมากกว่า 1,000,000 ยูโรที่ไม่ได้อธิบายถึงที่มา และระหว่างการลงคะแนนเสียงเลือกตั้ง อุปกรณ์อำนวยความสะดวกเลือกตั้งประสบกับการโจมตีทางไซเบอร์ซึ่งเชื่อว่ามีต้นตอมาจาก "ตัวแสดงที่เป็นรัฐแห่งหนึ่ง" ท้ายที่สุดศาลรัฐธรรมนูญโรมาเนียประกาศให้ผลการเลือกตั้งรอบแรกเป็นโมฆะในวันที่ 6 ธันวาคม

## อ้างอิง

หมวดหมู่:นักการเมืองโรมาเนีย
หมวดหมู่:บุคคลจากบูคาเรสต์
คาวาซากิเฮฟวีอินดัสทรีส์

**คาวาซากิเฮฟวีอินดัสทรีส์** เป็นบริษัทข้ามชาติของญี่ปุ่นผู้ผลิตรถจักรยานยนต์, เครื่องยนต์ อุปกรณ์หนัก,  อากาศยานและอุปกรณ์ป้องกันประเทศ ล้อขับเคลื่อนและเรือ โดยมีสำนักงานใหญ่อยู่ที่เขตมินาโตะ โตเกียว ประเทศญี่ปุ่น นอกจากนี้ยังมีการผลิตหุ่นยนต์อุตสาหกรรม กังหันแก๊ส ปั๊ม หม้อไอน้ำ และผลิตภัณฑ์อุตสาหกรรมอื่น ๆ อีกด้วย บริษัทได้รับการตั้งชื่อตามผู้ก่อตั้งคือโชโซ คาวาซากิ เคเอชไอเป็นที่รู้จักในฐานะหนึ่งในสามผู้ผลิตอุตสาหกรรมหนักรายใหญ่ของญี่ปุ่น ร่วมกับมิตซูบิชิเฮฟวีอินดัสทรีส์และไอเอชไอ

## ประวัติบริษัท

โชโซ คาวาซากิ เกิดเมื่อปี ค.ศ. 1836 และคลุกคลีอยู่ในอุตสาหกรรมทางทะเลตั้งแต่ยังเด็ก เขาเกี่ยวข้องกับภัยพิบัติในทะเลสองครั้ง แต่เชื่อว่าเขารอดชีวิตมาได้เพราะการปรับปรุงเรือ สิ่งนี้ทำให้เกิดการตัดสินใจสร้างนวัตกรรมทางเทคโนโลยีสำหรับอุตสาหกรรมการขนส่งของญี่ปุ่น ในปี ค.ศ. 1878 หลังจากที่ต้องดิ้นรนทางธุรกิจ เขาก็ได้รับคำสั่งซื้อครั้งแรก นี่ถือเป็นจุดเริ่มต้นของบริษัท

ในปี ค.ศ. 1886 คาวาซากิได้ย้ายธุรกิจจากโตเกียวไปยังจังหวัดเฮียวโงะ ทำให้มีพื้นที่สำหรับการเพิ่มคำสั่งซื้อไปยังบริษัทของเขาและเปลี่ยนชื่อเป็น Kawasaki Dockyard บริษัทที่เปลี่ยนชื่อใหม่ได้จดทะเบียนในตลาดหลักทรัพย์เป็น Kawasaki Dockyard Co., Ltd เมื่อความต้องการเรือเพิ่มขึ้นในช่วงสงครามจีน–ญี่ปุ่นครั้งที่หนึ่ง ในปี ค.ศ. 1894 โคจิโร มัตสึกาตะ ได้รับการประกาศให้เป็นประธานคนแรกของบริษัท

## อ้างอิง


หมวดหมู่:กลุ่มบริษัทของญี่ปุ่น
หมวดหมู่:บริษัทต่อเรือของญี่ปุ่น
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทผู้ผลิตที่ตั้งอยู่ที่โตเกียว
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2439
เสือป่า

**เสือป่า** เป็นคำที่ใช้ระบุถึงสิ่งที่เกี่ยวข้องกับกิจการเสือป่าในประเทศไทยที่ก่อตั้งโดยพระบาทสมเด็จพระมงกุฎเกล้าเจ้าอยู่หัว อาจหมายถึง

* **[[กองเสือป่า]]**
* สนามเสือป่า
* ถนนเสือป่า
* แยกเสือป่า
คิวบิก

**คิวบิก หนี้หัวใจที่ไม่ได้ก่อ** เป็นละครโทรทัศน์ไทยปี 2557 จากการกำกับของชูชัย องอาจชัย นำแสดงโดยธนิน มนูญศิลป์และชาลิดา วิจิตรวงศ์ทอง ออกอากาศทางช่อง 3 เอชดี ทุกวันศุกร์ เสาร์ อาทิตย์ ตั้งแต่วันที่ 8 มีนาคม ถึงวันที่ 12 เมษายน พ.ศ. 2557

## เรื่องย่อ
ฤทัยนาค (ชาลิดา วิจิตรวงศ์ทอง) เป็นน้องสาวที่ฉลาด อดทน แต่ปากร้าย ขณะที่ นันทกา (เซลีน่า เพียซ) พี่สาวของเธอมีหน้าตาสวย แต่กลับเอาแต่ใจตัวเอง ยุทธพงษ์ (จักรกฤษณ์ อำมรัตน์) พ่อของนันทกาและฤทัยนาคประสบปัญหาทางการเงิน เขาจึงกู้เงินจำนวนมากจาก หลิน หลาง เซ่อ (ธนิน มนูญศิลป์) หัวหน้าแก๊งมาเฟียฮ่องกง เขาให้คำมั่นว่าจะส่งนันทกามาขัดดอกถ้าหาเงินมาใช้คืนไม่ได้ แต่เพราะหาเงินมาใช้คืนไม่ได้ ยุทธพงษ์จึงหนีไปกับนันทกา เมื่อฤทัยนาคถูกนำตัวไปที่ฮ่องกงเพื่อเผชิญหน้ากับมาเฟียผู้โกรธแค้น เธอเสนอตัวทำงานเพื่อชำระหนี้ของครอบครัว ในตอนแรกฤทัยนาคและหลินหลางเซ่อไม่ถูกชะตากัน แต่นานวันเข้าหัวหน้ามาเฟียก็เริ่มตกหลุมรักสาวน้อยแสนฉลาดคนนี้ ในตอนท้ายเรื่อง ความจริงเรื่องชาติกำเนิดของเธอจะถูกเปิดเผย พร้อม ๆ กับเหตุผลที่แท้จริงในการที่เธอมาแทนที่นันทกาน

## รายชื่อนักแสดง

* **[[ธนิน มนูญศิลป์]] รับบท หลิน หลานเซ่อ **
* **[[ชาลิดา วิจิตรวงศ์ทอง]] รับบท ฤทัยนาค ฤทธิวงศ์**
* **[[วรฤทธิ์ เฟื่องอารมย์]] รับบท เฟ่ย จงซิน**
* **[[วริษฐ์ ทิพโกมุท]] รับบท หลาง หย่งเหวิน **
* **[[ชนิดาภา พงศ์ศิลป์พิพัฒน์]] รับบท ไป่หลิง**
* **[[ภาราดา ชัชวาลโชติกุล]] รับบท แดนนี่ ทาร์เปีย**
* **[[โชคชัย บุญวรเมธี]] รับบท แพทริค บัตตัน **
* **[[อาทิตย์ ตั้งวิบูลย์พาณิชย์]] รับบท หลิน เพ่ยอิง**
* **[[ณัฏฐณิชา ดังวัธนาวณิชย์]] รับบท มีนา **
* **[[โชติกา วงศ์วิลาศ]] รับบท ฟาง เหม่ยจิง**
* **[[เซลิน่า เพียซ]] รับบท นันทกา ฤทธิวงศ์ **
* **[[จักรกฤษณ์ อำมรัตน์]] รับบท ยุทธพงษ์ ฤทธิวงศ์ **
* **[[สันติสุข พรหมศิริ]] รับบท ซานกุ้ย **
* **[[อภินันท์ ประเสริฐวัฒนกุล]] รับบท คาลอส ทาร์เปีย **
* **[[พิเชษฐ์ไชย ผลดี]] รับบท หลี่ ฉินฝู **
* **[[ปภาณ มนูญศิลป์]] รับบท เฉิน ต้าห่าย **
* **[[พศิน เรืองวุฒิ]] รับบท อาเหว่ย **
* **[[โชกุน สันธนะพานิช]] รับบท อาเส่ง **
* **[[เตชินท์ ปิ่นชาตรี ]] รับบท อาจง **
* **[[ธนธร ศวัสกร]] รับบท อาเหลียง **

### นักแสดงรับเชิญ
* **[[นัฐฐพนธ์ ลียะวณิช]] รับบท หลิน หย่งสือ (พ่อของหลิน หลานเซ่อ)**
* **[[เบญจวรรณ อาร์ดเนอร์]] รับบท มากาเร็ต แอน คาเว่น (แม่ของหลิน หลานเซ่อ) **
* **[[สุรพันธ์ ชาวปากน้ำ]] รับบท เงา (พ่อของฤทัยนาค) **
* **[[กรุณพล เทียนสุวรรณ]] รับบท วิษณุ (พ่อของมีนา) **
* **[[ยุวดี ไทยหิรัญ]] รับบท เหล่าซือ **
* **[[อรสา พรหมประทาน]] รับบท ป้าเหมย **
* **[[ณิชชาพัณณ์ ชุณหะวงศ์วสุ]] รับบท พยาบาลเจิน ม่านอี้ **
* **[[ยงศิลป์ วงศ์พนิตนนท์]] รับบท หลิน หลานเซ่อ (วัยเด็ก) **
* **[[ด.ช.ไกรกิตติ ขาวสำลี]] รับบท หลาง หย่งเหวิน (วัยเด็ก) **

## เพลงประกอบละคร คิวบิก
* เพลง รักครั้งแรกและครั้งสุดท้าย ขับร้องโดย เป๊ก ผลิตโชค (เพลงเปิด)
* เพลง ยกเว้นเรื่องเธอ ขับร้องโดย แพรว คณิตกุล (เพลงปิด)
* เพลง เวลาของเรา ขับร้องโดย ปนัดดา เรืองวุฒิ , โอ๊ค สมิทธิ์

## อ้างอิง

หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ที่กำกับโดย ชูชัย องอาจชัย
หมวดหมู่:ละครโทรทัศน์โดยยูม่า
ตำบลชำราก

**ชำราก** เป็นตำบลในอำเภอเมืองตราด จังหวัดตราด โดยมีองค์กรปกครองส่วนท้องถิ่นภายในพื้นที่เป็นเทศบาลตำบลชำราก เป็นที่ตั้งของสถานีตำรวจภูธรบ้านท่าเลื่อน

## ที่ตั้งและอาณาเขต
ตำบลชำรากมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลตะกาง
* **ทิศตะวันออก** ติดต่อกับประเทศกัมพูชา
* **ทิศใต้** ติดต่อกับตำบลแหลมกลัด
* **ทิศตะวันตก** ติดต่อกับอ่าวไทย

## ประวัติ
ตำบลชำรากในอดีต ตรงบริเวณริมคลองชำรากจะเป็นที่ราบลุ่ม แม้ในฤดูแล้งก็จะยังคงความชุ่มชื้นอยู่ ซึ่งบริเวณนี้จะมีต้นไทรใหญ่ขึ้นเรียงรายอยู่ประมาณ 2–3ต้น คนที่สัญจรไปมาเมื่อผ่านบริเวณนี้มักจะหยุดพักใช้เป็นที่พักพิง เพื่อคลายความเมื่อยล้าจากการเดินทางมา พอหายเหนื่อยเมื่อยล้าแล้วก็จะเดินทางต่อไปยังจุดหมายปลายทางที่ประสงค์ และพื้นที่บริเวณนี้ยังเป็นพื้นที่อำนวยประโยชน์ให้กับชาวบ้านในละแวกนี้ที่จะต้องการเพราะพันธุ์กล้าไม้แล้วนำไปปลูกยังบริเวณบ้าน ก็มักจะหาพันธุ์ไม้ เช่น กิ่งส้มตอน มะพร้าว หมาก นำมาปลูกเพื่อให้พันธุ์ไม้นั้นเจริญงอกงาม จนกระทั่งสามารถจะนำไปปลูกได้ 

จากการที่พื้นที่บริเวณนี้เป็นที่ลุ่มชุ่มชื้น สามารถนำพันธุ์ไม้มาปักชำ แล้วทำให้รากพืชพันธุ์งอกเจริญเติมโตได้เร็ว จึงมีคนตั้งชื่อพื้นที่หมู่บ้านบริเวณนี้ว่า *ชำราก*

ปี พ.ศ. 2490 ขุนสนิทประชาราษฎร์ ผู้ว่าราชการจังหวัดตราด ได้แยกพื้นที่หมู่ 6 บ้านท่าเลื่อน และหมู่ 7,8 บ้านตะกาง ของตำบลชำราก รวม 3 หมู่บ้าน ไปตั้งเป็น ตำบลตะกาง

## การแบ่งเขตการปกครอง
ตำบลชำรากแบ่งพื้นที่การปกครองออกเป็น 5 หมู่บ้าน ได้แก่
* **หมู่ที่ 1** บ้านหินดาษ
* **หมู่ที่ 2** บ้านนาเกลือ
* **หมู่ที่ 3** บ้านหนองรี
* **หมู่ที่ 4** บ้านชำราก
* **หมู่ที่ 5** บ้านหนองยาง

## อ้างอิง

ชำราก
ชำราก
หมวดหมู่:เขตแดนกัมพูชา–ไทย
ตำนานแม่นางอ๊ก

***ตำนานแม่นางอ๊ก*** (; ) เป็นละครทางโทรทัศน์ของเกาหลีใต้ที่ออกอากาศทางช่องเจทีบีซี นำแสดงโดยอิม จี-ย็อน, ชู ย็อง-อู, ย็อนอู และคิม แจ-ว็อน ออกอากาศครั้งแรกทางช่องเจทีบีซีเมื่อวันที่ 30 พฤศจิกายน ค.ศ. 2024 และออกอากาศทุกวันเสาร์และอาทิตย์ เวลา 22:30 น. (ตามเวลาเกาหลี) นอกจากนี้ยังสามารถรับชมทางโทรทัศน์ผ่านสัญญาณต่อเนื่องได้ทางช่องโคโกวาในบางภูมิภาค

## เรื่องย่อ
ละครเรื่องนี้มีฉากหลังเป็นยุคโชซอน โดยเป็นเรื่องราวเกี่ยวกับการเดินทางสู่ความสำเร็จของทาสหญิงที่แม้แต่ชื่อ สถานะ และสามีของเธอนั้นล้วนแต่เป็นเรื่องหลอกลวง กู ด็อก (อิม จี-ย็อน) เป็นทาสหลบหนีและต่อมาได้กลายเป็นผู้เชี่ยวชาญด้านกฎหมาย โดยใช้ชื่อว่า "อ๊ก แท-ย็อง" แม้ในสถานการณ์ที่ยากลำบาก เธอก็ยังไม่ลังเลที่จะช่วยเหลือผู้คน อย่างไรก็ตาม เธอมีความลับอยู่อย่างหนึ่งคือ ชื่อ สามี และสถานะของเธอล้วนเป็นเรื่องหลอกลวง เธอบังเอิญได้พบกับช็อน ซึง-ฮวี (ชู ย็อง-อู) เขาเป็นนักเล่าเรื่องและเดินทางไปทั่วอาณาจักรเพื่อเล่าเรื่องราวต่าง ๆ ให้ผู้คนฟัง เขาบังเอิญได้พบกับ "อ๊ก แท-ย็อง" และตกหลุมรักเธอตั้งแต่แรกเห็น

## นักแสดง
### นักแสดงนำ
* อิม จี-ย็อน รับบทเป็น อ๊ก แท-ย็อง / กู ด็อก
: หญิงที่มีความรู้ทางด้านกฎหมายในโชซอน เธอเป็นที่รักของทุกคนเพราะเธอคอยช่วยเหลือผู้อื่นแม้ในสถานการณ์ที่ยากลำบาก อย่างไรก็ตาม ชื่อของเธอ ตัวตน และแม้แต่สามีของเธอล้วนเป็นเรื่องหลอกหลวง
* ชู ย็อง-อู รับบทเป็น ซ็อง ซอ-อิน / ช็อน ซึง-ฮวี
: นักเล่าเรื่องที่ปกปิดใบหน้าด้วยผ้าคลุมและออกเดินทางไปทั่วอาณาจักรเพื่อเล่านิยายให้คนอื่นฟัง เขาตกหลุมรัก "อ๊ก แท-ย็อง" ตั้งแต่แรกพบเมื่อเขาได้พบกับเธอโดยบังเอิญ และสนับสนุนเธออย่างสุดหัวใจแม้ว่าเขาจะรู้ตัวตนที่แท้จริงของเธอแล้วก็ตาม
* ย็อนอู รับบทเป็น ชา มี-รย็อง
: ลูกศิษย์ผู้กระตือรือร้นที่จะเรียนรู้จาก "อ๊ก แท-ย็อง" ชา มี-รย็องมีลักษณะเฉพาะคือมีน้ำใจและกล้าหาญ โดยเฉพาะอย่างยิ่งในการช่วยเหลือผู้ที่เดือดร้อน แต่เธอกลับมีความลับบางอย่างที่เธอไม่สามารถเปิดเผยให้ใครรู้ได้
* คิม แจ-ว็อน รับบทเป็น ซ็อง โด-กย็อม
: บุคคลอันเป็นที่รักของชาวบ้าน ซ็อง โด-กย็อมให้อ๊ก แท-ย็อง ซึ่งเป็นเสาหลักที่คอยสนับสนุนเขามาตั้งแต่เด็กและให้ความเคารพนับถือเขาเป็นอย่างยิ่ง

### นักแสดงสมทบ
* คิม มี-ซุก รับบทเป็น คุณนายฮัน
* อี แจ-ว็อน รับบทเป็น มัน-ซ็อก
* คิม แจ-ฮวา รับบทเป็น มัก ซิม
* ยุน ซอ-อา รับบทเป็น แบก อี
* ยุน จี-ฮเย รับบทเป็น คุณนายคิม
* อี ซอ-ฮวาน รับบทเป็น คิม นัก-ซู
* ฮา ยูล-รี รับบทเป็น คิม โซ-ฮเย
* จ็อน อิก-รย็อง รับบทเป็น แม่นางซ็อง
* คิม ซุน-บิน รับบทเป็น แบ็ก โด-กวัง
* ยุน ฮี-ซ็อก รับบทเป็น ใต้เท้าชา ช็อน-ซิก
* ซน นา-อึน รับบทเป็น อ๊ก แท-ย็อง ตัวจริงที่เสียชีวิตในเหตุไฟไหม้
* ฮง จิน-กิ รับบทเป็น กึ๊ด ดองกิ
* ชเว ดา-ฮเย รับบทเป็น ชา ซุน-ฮี
* อี ซัง-ฮี รับบทเป็น เก จุ๊ก

## การรับชม

## อ้างอิง

## แหล่งข้อมูลอื่น
*  
* 
* 
* 

หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์ที่มีฉากในยุคราชวงศ์โชซ็อน
กลุ่มทัพเซ

**กลุ่มทัพเซ** เป็นกลุ่มทัพของกองทัพบกเยอรมันในช่วงสงครามโลกครั้งที่สอง จัดตั้งขึ้นในปี 1939 อยู่ในบัญชาของพลเอกอาวุโส วิลเฮ็ล์ม ริทเทอร์ ฟ็อน เลพ ต่อมาในปี 1941 หน่วยนี้ได้รับมอบหมายให้ป้องกันพรมแดนด้านตะวันตกของเยอรมนีในช่วงสงครามลวงและในช่วงที่เยอรมนีบุกครองโปแลนด์ ต่อมาปี 1941 ถูกย้ายไปประจำปรัสเซียตะวันออก และถูกเปลี่ยนชื่อเป็นกลุ่มทัพเหนือ

กลุ่มทัพเซได้รับการจัดตั้งขึ้นอีกครั้งในเดือนพฤศจิกายน 1943 เพื่อประจำการบนแนวรบอิตาลี บุคลากรของกลุ่มทัพเซ ในครั้งนี้เป็นบุคลากรของกองบัญชาการใหญ่เขตใต้ ในบัญชาของจอมพล อัลแบร์ท เค็สเซิลริง หน่วยที่สำคัญที่สุดสังกัดกลุ่มทัพเซในคาบสมุทรอิตาลี คือกองทัพที่ 10 และกองทัพที่ 14

ในวันที่ 2 พฤษภาคม 1945 กลุ่มทัพเซยอมจำนนต่อกองกำลังผสมอังกฤษ-อเมริกัน

## ผู้บัญชาการกลุ่มทัพเซ

## อ้างอิง

หมวดหมู่:กลุ่มทัพของกองทัพบกเยอรมันในสงครามโลกครั้งที่สอง
เกมเจ้าพ่อตลาดหุ้น

"**เกมเจ้าพ่อตลาดหุ้น**" ()  เป็นละครโทรทัศน์ฮ่องกงที่ออกอากาศทางช่องเอทีวี เมื่อวันที่ 11 กันยายน ค.ศ. 2000 ละครชุดนี้ถือเป็นภาคต่อของละครโทรทัศน์ทีวีบีปี ค.ศ. 1992 เรื่องเจ้าพ่อตลาดหุ้น และเดิมมีชื่อว่า 大時代2000 ซึ่งแปลตรงตัวว่า “เจ้าพ่อตลาดหุ้น 2000” ส่วนหนึ่งของเหตุผลที่ต้องเปลี่ยนชื่อ (ทั้งภาษาจีนและภาษาอังกฤษ) มีรายงานว่าเกิดจากข้อพิพาทด้านลิขสิทธิ์

## นักแสดง(บางส่วน)
*เจิ้งเส้าชิว.        รับบทเป็น  ติงเย่
*หลิวชิงหยุน.     รับบทเป็น ฟาง ซินเซีย
*กัวอายหมิง.      รับบทเป็น จางเฉียง
*หวังเว่ย             รับบทเป็น แจ็กกี้
*เปาฉีจิง.           รับบทเป็น เติ้ง ซูเซียน
*กัวเล็ง.               รับบทเป็น จางเฉียง
*เฉิน ชีไท่.          รับบทเป็น โอวหยาง เว่ยหลุน
*หวงจื้อเซียน.    รับบทเป็น ฉิน เถาเทียน
*หลี่ ชินเหมย.     รับบทเป็น เทเรซา
*เจียจุน.               รับบทเป็น จอห์นนี่
*ชู จ้าวฉี.             รับบทเป็น ไมเคิล
*ซ่งหยาง.            รับบทเป็น แฟรงกี้
*เฉินเหว่ย.           รับบทเป็น เฉิง ซีเหวิน
*หลี่ ซือเจีย.         รับบทเป็น ชิเหลียงเจิ้น
*กวนเว่ยหลุน.      รับบทเป็น มาร์ติน
*เจิ้ง เว่ยหลาง.     รับบทเป็น เสี่ยวเปา

## การผลิต
ในปี พ.ศ. 2543 (2000) คุณ เหว่ยเจียฮุ่ย ซึ่งขณะนั้นอยู่ในสังกัดช่องเอทีวี ได้วางแผนที่จะสร้างภาคต่อของละครฮิตเมื่อปีพ.ศ. 2535 (1992) เรื่อง "เจ้าพ่อตลาดหุ้น"  ที่เขาเคยสร้างไว้ให้กับทางช่องทีวีบี มาก่อน

ต่อมาเนื่องจากปัญหาลิขสิทธิ์ ทำให้ชื่อเรื่องของละครจึงต้องเปลี่ยน อีกทั้งชื่อตัวละครและเนื้อหาบางส่วนของเรื่องก็ต้องมีการเปลี่ยนแปลงเล็กน้อย ดังนั้นถึงแม้ว่าละครเรื่อง "เกมเจ้าพ่อตลาดหุ้น" จะไม่ใช่ภาคต่ออย่างเป็นทางการของ "เจ้าพ่อตลาดหุ้น" แต่เรื่องราวแทบจะเรียกได้ว่าเป็นภาคต่อ

บางเว็ปไซด์เรียกชื่อละครเรื่อง "เกมเจ้าพ่อตลาดหุ้น" ว่าเป็น "เจ้าพ่อตลาดหุ้น ภาค 2"

## เรตติ้ง
เมื่อออกอากาศในฮ่องกงทางช่องเอทีวี ปรากฏว่าได้เรตติ้งเฉลี่ยตลอดทั้งเรื่องเพียง 11 จุดเปิดเท่านั้น ซึ่งเทียบไม่ได้เลยกับเรตติ้งของละครเรื่อง "เจ้าพ่อตลาดหุ้น" ของทางช่องทีวีบี ที่ได้เรตติ้งเฉลี่ยถึง 33 จุดเปิด (เรตติ้งห่างกัน 3 เท่า) จนทำให้ เหว่ยเจียฮุย กล่าวว่า "ต่อให้ดาราแสดงดีแค่ไหน ช่องเอทีวี (ATV) ก็ไม่มีใครดู (เรตติ้งต่ำ)"
## ลิขสิทธิ์ถือครองปัจจุบัน
ปัจจุบันลิขสิทธิ์ของละครชุดนี้ได้ถือครองโดย "เดอะวอลต์ดิสนีย์" และมีการเผยแพร่บน
ดิสนีย์+ เมื่อวันที่ 5 ตุลาคม พ.ศ. 2565 (2022)

## อ้างอิง

## แหล่งข้อมูลอื่น
* เกมเจ้าพ่อตลาดหุ้น 
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องเอทีวี
หมวดหมู่:ละครโทรทัศน์ฮ่องกงในปี พ.ศ. 2543
คารูอิซาวะ

**คารูอิซาวะ** () เป็นเมืองที่ตั้งอยู่ในอำเภอคิตาซากุ ทางตะวันออกของจังหวัดนางาโนะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 พฤศจิกายน ค.ศ. 2024 ประมาณ 19,991 คน มีความหนาแน่นของประชากร 128 คนต่อตารางกิโลเมตร คารูอิซาวะเป็นหนึ่งในเมืองรีสอร์ตฤดูร้อนที่เก่าแก่และมีชื่อเสียงที่สุดแห่งหนึ่งในญี่ปุ่น และเป็นสถานที่มาเยือนของผู้คนจากทั่วโลกมาตั้งแต่คริสต์ศตวรรษที่ 19

## ภูมิศาสตร์
thumb|left|เขาอาซามะมองเห็นจากคารูอิซาวะ

เมืองคารูอิซาวะตั้งอยู่ในทางตะวันออกของจังหวัดนางาโนะ มีอาณาเขตติดกับจังหวัดกุมมะทางทิศเหนือ ทิศตะวันออก และทิศใต้ เมืองนี้ตั้งอยู่บนที่ราบสูงเชิงเขาอาซามะ ซึ่งเป็นหนึ่งในภูเขาไฟที่ยังคุกรุ่นมากที่สุดของญี่ปุ่น ภูเขานี้จัดอยู่ในประเภทภูเขาไฟมีพลังประเภท A โดยตรวจพบการปะทุเล็กน้อยในเดือนมิถุนายน ค.ศ. 2015 และปะทุครั้งที่รุนแรงกว่า ซึ่งพ่นหินร้อนและเถ้าถ่านออกมาในเดือนกุมภาพันธ์ ค.ศ. 2015 การปะทุครั้งรุนแรงที่สุดของเขาอาซามะในประวัติศาสตร์ที่บันทึกไว้เมื่อไม่นานนี้เกิดขึ้นใน ค.ศ. 1783 โดยมีผู้เสียชีวิตมากกว่า 1,000 คน นักวิทยาศาสตร์คอยเฝ้าติดตามภูเขาไฟแห่งนี้อย่างใกล้ชิด และสั่งห้ามปีนขึ้นไปใกล้ยอดเขา

* ช่องเขาอูซูอิ
* ระดับความสูงสูงสุด:  (ยอดเขาอาซามะ)
* ระดับความสูงต่ำสุด: 

### เทศบาลข้างเคียง
* จังหวัดกุมมะ
** นครอันนากะ
** เมืองนางาโนฮาระ
** เมืองชิโมนิตะ
** นครทากาซากิ
** หมู่บ้านสึมาโงอิ
* จังหวัดนางาโนะ
** เมืองมิโยตะ
** นครซากุ

### ภูมิอากาศ
คารูอิซาวะมีภูมิอากาศแบบชื้นภาคพื้นทวีป  (การแบ่งเขตภูมิอากาศแบบเคิพเพิน *Dfb*) โดยมีฤดูร้อนที่อบอุ่นและฤดูหนาวที่หนาวเย็น อุณหภูมิเฉลี่ยทั้งปีในคารูอิซาวะอยู่ที่  ปริมาณน้ำฝนเฉลี่ยทั้งปีอยู่ที่ โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ  และต่ำสุดในเดือนมกราคมอยู่ที่ประมาณ . ปริมาณน้ำฝนในฤดูร้อนจะหนักกว่าในฤดูหนาวมาก

## สถิติประชากร
ตามข้อมูลสำมะโนประชากรของญี่ปุ่น ประชากรของคารูอิซาวะเพิ่มขึ้นในช่วง 60 ปีที่ผ่านมา

## เศรษฐกิจ
เนื่องจากเซบุกรุ๊ปมีต้นกำเนิดอยู่ในเมืองคารูอิซาวะ จึงยังมีธุรกิจขนาดใหญ่ของบริษัทเซบุในเมืองนี้ อย่างเช่น พรินซ์โฮเท็ลส์ (Prince Hotels) และคารูอิซาวะยังเป็นที่ตั้งสำนักงานใหญ่ของโฮชิโนะรีสอร์ต (Hoshino Resorts)

## การศึกษา
เมืองคารูอิซาวะมีโรงเรียนประถมศึกษา 3 แห่ง และโรงเรียนมัธยมศึกษาตอนต้น 1 แห่งที่สังกัดเทศบาลเมืองคารูอิซาวะ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดนางาโนะ โรงเรียนนานาชาติ UWC ISAK Japan ก็ตั้งอยู่ในเมืองนี้เช่นกัน

## การขนส่ง
### รถไฟ
* 20px บริษัทรถไฟญี่ปุ่นตะวันออก: โฮกูริกุชิงกันเซ็ง
** สถานี: 
* 20px รถไฟชินาโนะ
** สถานี:  –  – 

### ทางหลวง
* 24px|link=|alt=E18 ทางด่วนโจชิงเอ็ตสึ
* 
* 

## ความสัมพันธ์ระหว่างประเทศ
*  Campos do Jordão รัฐเซาเปาลู ประเทศบราซิล
*  วิสต์เลอร์ (Whistler) รัฐบริติชโคลัมเบีย ประเทศแคนาดา

## อ้างอิง

## แหล่งข้อมูลอื่น

*  
* เว็บไซต์การท่องเที่ยวคารูอิซาวะ 
* เว็บไซต์การท่องเที่ยวคารูอิซาวะ 


หมวดหมู่:เมืองในจังหวัดนางาโนะ
หมวดหมู่:สนามกีฬาในโอลิมปิกฤดูร้อน 1964
งาน (กิจกรรมของมนุษย์)

thumb| คนงานเครื่องบินในช่วงสงครามโลกครั้งที่ 2 ในเทกซัส ค.ศ. 1942
**งาน** คือกิจกรรมที่ผู้ทำงานทำเพื่อความต้องการและความปรารถนาของตนเอง ผู้อื่น หรือองค์กร ในบริบททางเศรษฐศาสตร์ งานสามารถมองได้ว่าเป็นกิจกรรมของมนุษย์ทำเพื่อให้เกิดสินค้าและบริการ ในระบบเศรษฐกิจ 

งานมีอยู่ในสังคมมนุษย์ทุกรูปแบบ ไม่ว่าจะเป็น งานที่ได้รับค่าจ้างหรือไม่ได้รับค่าจ้าง ตั้งแต่เก็บของป่าล่าสัตว์จากทรัพยากรธรรมชาติ ไปจนถึงการทำงานด้าน เทคโนโลยีที่ซับซ้อนซึ่งทดแทนการทำงานทางกายภาพ เกษตรกรรม อุตสาหกรรม งานทุกประเภทเว้นแต่งานสุดพื้นฐานจะต้องอาศัยทักษะ เครื่องมือ และทรัพยากรอื่น ๆ ที่เฉพาะเจาะจง เช่น วัสดุสำหรับการผลิตสินค้า มนุษย์ได้พัฒนาองค์การต่าง ๆ มากมายเพื่อการประสานงานการทำงานเป็นกลุ่ม เช่น โครงการของรัฐบาล องค์การไม่แสวงหากำไร สหกรณ์ และบริษัทต่าง ๆ
หมวดหมู่:คำศัพท์สังคมวิทยา
หมวดหมู่:การจ้างงาน
หมวดหมู่:งาน
หมวดหมู่:เศรษฐศาสตร์แรงงาน
นอกซ์วิลล์

**นอกซ์วิลล์** () เป็นนครและที่ตั้งเทศมณฑลของเทศมณฑลน็อกซ์ รัฐเทนเนสซี สหรัฐอเมริกา อยู่ริมแม่น้ำเทนเนสซี จากการสำรวจสำมะโนประชากรของสหรัฐอเมริกาใน ค.ศ. 2020 พบว่าเมืองนอกซ์วิลล์มีประชากร 190,740 คน ถือเป็นเมืองที่มีประชากรมากเป็นอันดับสามของรัฐ รองจากแนชวิลล์และเมมฟิส เป็นเมืองหลักของเขตมหานครนอกซ์วิลล์ซึ่งมีประชากร 879,773 คน ในปี 2020

เริ่มมีตั้งถิ่นฐานในเมืองนอกซ์วิลล์ในปี 1786 และเป็นเมืองหลวงแห่งแรกของรัฐเทนเนสซี เมืองนี้ถูกตัดขาดทางภูมิศาสตร์ตลอดช่วงต้นศตวรรษที่ 19 จนการมาถึงของรถไฟในปี 1855 ส่งผลให้เศรษฐกิจเฟื่องฟู ในช่วงสงครามกลางเมืองอเมริกาถูกยึดครองสลับกันระหว่างกองทัพ สมาพันธรัฐอเมริกาและฝ่ายสหภาพ จนจุดสุดยอดคือ การรบที่ป้อมแซนเดอส์ ในปี 1863 หลังสงคราม นอกซ์วิลล์เติบโตอย่างรวดเร็วกลายเป็นศูนย์กลางการค้าส่งและการผลิตที่สำคัญ เศรษฐกิจของเมืองหยุดชะงักหลังจากช่วงปี 1920 เนื่องจากภาคการผลิตล่มสลาย พื้นที่ใจกลางเมืองเสื่อมโทรม และผู้นำของเมืองก็เข้าไปพัวพันกับการต่อสู้ทางการเมืองระหว่างพรรคการเมืองต่าง ๆ การได้เป็นเจ้าภาพจัด งานนิทรรศการโลกในปี 1982 ช่วยฟื้นฟูเมือง และความคิดริเริ่มในการฟื้นฟูโดยผู้นำเมืองและนักพัฒนาจากเอกชนมีความประสบความสำเร็จอย่างมาก ช่วยกระตุ้นการเติบโตในเมือง โดยเฉพาะพื้นที่ใจกลางเมือง 

## อ้างอิง

หมวดหมู่:เมืองในรัฐเทนเนสซี
อินฟินิทแคนวาส

**อินฟินิทแคนวาส** คือแนวคิดของพื้นที่ไม่จำกัดสำหรับการสร้าง เว็บคอมมิค บน เวิลด์ไวด์เว็บ ซึ่งแตกต่างจากการ์ตูนบนสื่อสิ่งพิมพ์ที่มีข้อจำกัดเรื่องขนาดหน้า คำนี้ถูกบัญญัติโดย Scott McCloud ในนิยายภาพและหนังสือเชิงทฤษฎีของเขาเรื่อง *[[Reinventing Comics]]* ที่ตีพิมพ์ในปี 2000 โดยอธิบายว่า เว็บเพจ สามารถขยายพื้นที่ได้ตามต้องการ ไม่มีขีดจำกัดแบบกระดาษ ทำให้เกิดความเป็นไปได้ในการเล่าเรื่องแบบต่อเนื่องและไม่มีขอบเขต ส่งเสริมเสรีภาพให้ผู้สร้างในการออกแบบวิธีนำเสนองานศิลปะ

อย่างไรก็ตาม แนวคิดนี้เผชิญกับความสงสัยจากนักข่าวและนักวิจารณ์จำนวนหนึ่ง โดยเฉพาะในช่วงห้าปีหลังการตีพิมพ์ Reinventing Comics เพราะในยุคนั้น เว็บคอมมิคส่วนใหญ่ยังอยู่ในรูปแบบของ คอมิคสตริป แบบดั้งเดิม ซึ่งเข้ากันได้กับหน้าจอคอมพิวเตอร์และอุปกรณ์พกพา นอกจากนี้ ระบบการเลื่อน (scrolling) ยังค่อนข้างจำกัดในแง่เทคโนโลยี

อย่างไรก็ตาม ศิลปินจำนวนหนึ่งเริ่มทดลองสร้างสรรค์การ์ตูนด้วยแนวคิดอินฟินิทแคนวาส ในลักษณะที่แผงหรือเฟรมการ์ตูนไม่ถูกจำกัดด้วยขนาดของหน้ากระดาษ สามารถเชื่อมโยงแผงหลายรูปแบบผ่านการเลื่อนแนวตั้ง แนวนอน หรือเส้นทางอื่น ๆ ทำให้เกิดวิธีการเล่าเรื่องที่แปลกใหม่และแตกต่าง ตัวอย่างที่สำคัญได้แก่ การเลื่อนแบบ อินฟินิทสกอลล์ ใน เว็บตูน ซึ่งใช้รูปแบบการเลื่อนที่ต่อเนื่องเพื่อสร้างประสบการณ์การอ่านที่ราบรื่น

## อ้างอิง

หมวดหมู่:เรื่องราวบนเว็บ
หมวดหมู่:คำศัพท์เกี่ยวกับการ์ตูน
หมวดหมู่:ศิลปะดิจิทัล
การวิ่งคบเพลิงโอลิมปิกฤดูหนาว 2026

**การวิ่งคบเพลิงโอลิมปิก** () สำหรับ**[[โอลิมปิกฤดูหนาว 2026]]** มีกำหนดจะเริ่มในวันที่ 26 พฤศจิกายน ค.ศ. 2025 ที่โอลิมเปีย ประเทศกรีซ และจะสิ้นสุดในวันที่ 6 กุมภาพันธ์ ค.ศ. 2026 ที่มิลาน ประเทศอิตาลี โดยตรงกับพิธีเปิด ที่สนามซานซีโร เส้นทางสำหรับการวิ่งคบเพลิงทั้งสำหรับโอลิมปิกและพาราลิมปิก ได้รับการเปิดเผยโดย ฟอนดาซิโอเน่ มิลาโน่ คอร์ติน่า 2026 ในวันที่ 26 พฤศจิกายน ค.ศ. 2024 หนึ่งปีก่อนการเริ่มต้นของการวิ่งคบเพลิงโอลิมปิก
หลังจากการจุดไฟคบเพลิงโอลิมปิกที่โอลิมเปีย จะมีพิธีส่งมอบในเอเธนส์ ในวันที่ 4 ธันวาคม ค.ศ. 2025 ซึ่งคบเพลิงจะเดินทางไปยังโรมและผ่านทั้ง 110 จังหวัดของอิตาลี โดยจะมีการหยุดพัก 60 จุดเป็นระยะเวลา 63 วันทั่วประเทศอิตาลี รวมระยะทาง  คบเพลิงจะไปถึงเนเปิลส์ในช่วง คริสต์มาส ไปที่บารีในช่วงวันปีใหม่ และไปที่กอร์ตีนาดัมเปซโซในวันที่ 26 มกราคม เพื่อระลึกถึง 70 ปีที่เมืองนี้เป็นเจ้าภาพ โอลิมปิกฤดูหนาว 1956 ขณะที่คบเพลิงจะอยู่ในปีดมอนต์ จะมีการแสดงความเคารพต่อมาติลเด ลอเรนซี นักสกีผู้เสียชีวิตระหว่างการฝึกซ้อมในเดือนตุลาคม ค.ศ. 2024 การวิ่งคบเพลิงมีแผนที่จะโชว์สถานที่มรดกโลกของอิตาลีหลายแห่งและจะมีผู้ถือคบเพลิงจำนวน 10,001 คน การสมัครเป็นผู้ถือคบเพลิงจะเริ่มในเดือนกุมภาพันธ์ ค.ศ. 2025

ในวันที่ 29 พฤศจิกายน ค.ศ. 2024 กลุ่มตลกอิตาเลียน  ได้รับการประกาศให้เป็นผู้บรรยายทางการสำหรับการวิ่งคบเพลิง การออกแบบคบเพลิงจะได้รับการเปิดเผยในวันที่ 14 เมษายน ที่งานเอ็กซ์โป 2025 ที่โอซากา ประเทศญี่ปุ่น และพร้อมกันในมิลาน โอซากาและมิลานเป็นเมืองคู่

## เส้นทางในประเทศกรีซ
ตามธรรมเนียม พิธีจุดไฟคบเพลิงจะจัดขึ้นที่ วิหารเฮรา ใน โอลิมเปีย โดยใช้ กระจกพาราโบลา ในการรวมแสงจากดวงอาทิตย์ ก่อนที่ไฟจะเดินทางไปยัง เอเธนส์ สำหรับพิธีส่งมอบ

## เส้นทางในประเทศอิตาลี
หลังจากที่คบเพลิงมาถึงโรม ในวันที่ 4 ธันวาคม ค.ศ. 2025 การเดินทางผ่านประเทศจะเริ่มในสองวันถัดไปและจะเดินทางผ่านทัสคานี ก่อนจะไปเยือนเกาะซาร์ดิเนีย และซิซิลี แล้วจึงกลับมาที่แผ่นดินใหญ่ เส้นทางจะไปเยือนทุกภูมิภาคของอิตาลีทั้ง 20 แห่ง และ 110 จังหวัด

## อ้างอิง

## แหล่งข้อมูลอื่น
* Official website

หมวดหมู่:โอลิมปิก
หมวดหมู่:โอลิมปิกฤดูหนาว 2026
หมวดหมู่:การวิ่งคบเพลิงโอลิมปิก
เอากุสตู อากิโอ

**เอากุสตู อากิโอ ทากาฮาชิ ดุช ซังตุช** (; เกิด 12 ธันวาคม ค.ศ. 2000) เป็นนักสเกตบอร์ดชาวบราซิลที่เชี่ยวชาญในการเล่นสเกตบอร์ดสไตล์สเกตพาร์ก

## อาชีพ
เขาเริ่มโดดเด่นในวงการสเกตบอร์ดของบราซิลตั้งแต่อายุ 11 ปี ในปี ค.ศ. 2019 เขาคว้าเหรียญทองแดงในสเกตบอร์ดชิงแชมป์โลก ประเภทเวิร์ต ที่บาร์เซโลนา แต่ไม่ได้ผ่านเข้ารอบคัดเลือกในพาร์กชิงแชมป์โลก ที่จัดขึ้นในเซาเปาโล เขาได้อันดับที่ 6 ในการแข่งขันเอ็กซ์เกมส์ ที่มินนิอาโพลิสในปี ค.ศ. 2019 และพลาดการผ่านเข้าร่วมการแข่งขัน โตเกียว 2020

ในปี สเกตบอร์ดชิงแชมป์โลก 2022 เขาคว้าเหรียญเงินในประเภทพาร์ก

ใน แพนอเมริกัน 2023 ที่จัดขึ้นที่ซานติอาโก ประเทศชิลี เขาคว้าเหรียญเงินในประเภท พาร์กชาย

ใน โอลิมปิกฤดูร้อน 2024 เอากุสตูคว้าเหรียญทองแดงในการแข่งขันสเกตบอร์ดประเภทพาร์ก

## อ้างอิง

## แหล่งข้อมูลอื่น
* 

หมวดหมู่:ชาวบราซิลเชื้อสายญี่ปุ่น
หมวดหมู่:บุคคลที่เกิดในปี พ.ศ. 2543
หมวดหมู่:นักสเก็ตบอร์ดชาวบราซิล
หมวดหมู่:บุคคลที่ยังมีชีวิตอยู่
ซ็อนเดิร์สเฮาเซิน

**ซ็อนเดิร์สเฮาเซิน** () เป็นเมืองในรัฐทือริงเงิน ประเทศเยอรมนี ทางตะวันออกเฉียงเหนือจากแฟรงก์เฟิร์ตประมาณ 310 กิโลเมตร 

ซ็อนเดิร์สเฮาเซินตั้งอยู่ในแอ่งขนาดเล็ก ซึ่งมีทิวเขาขนาบด้านเหนือและด้านใต้ เคยเป็นศูนย์กลางของราชวงศ์ชวาร์ทบวร์ค-ซ็อนเดอร์เฮาเซิน และเป็นที่ตั้งของปราสาทซ็อนเดอร์เฮาเซิน ซึ่งสะท้อนสถาปัตยกรรมหลายยุค เช่น ฟื้นฟูศิลปวิทยา, บารอก และคลาสสิก นอกจากนี้ยังมีพิพิธภัณฑ์ที่จัดแสดงงานศิลปะและประวัติศาสตร์ท้องถิ่น ทั้งยังมีสวนปราสาทที่ออกแบบแนวบารอกและภูมิทัศน์แบบสวนอังกฤษในยุคต่อมา  ที่นี่เคยมีโรงละครในศตวรรษที่ 19 และยังคงเป็นศูนย์กลางทางวัฒนธรรมด้วยกิจกรรมดนตรีและการแสดงศิลปะจนถึงปัจจุบัน
เม็นสึยุ

thumb|เม็นสึยุแบบเข้มข้น 3 เท่า
thumb|เม็นสึยุแบบใส่เกลือน้อย
**เม็นสึยุ** () เป็นเครื่องปรุงรสที่ทำจาก โชยุ ดาชิ มิริง (หรือ สาเก) และ น้ำตาล

มักใช้ในเมนูอาหารจากเส้นชนิดต่าง ๆ เช่น โซบะ อุด้ง ฮิยามุงิ และ โซเม็ง แต่นอกจากนี้ยังมีการนำมาใช้เป็นน้ำจิ้มสำหรับสตู หรือ เท็มปุระ อีกด้วย

## วิธีการทำ
ทำจากคาเอชิและดาชิ โดยคาเอชิทำโดยการต้มซีอิ๊วดำ น้ำตาล และมิริน ส่วนดาชิทำจาก คมบุ ปลาโอแถบ และ ปลาซาบะ เห็ดหอม และ นิโบชิ

## การจำหน่ายในท้องตลาด
ผลิตภัณฑ์ที่มีจำหน่ายในท้องตลาดมีข้อดีคือสามารถนำไปใช้ได้หลากหลาย ทำให้ได้รสชาติที่สม่ำเสมอ และยังสามารถใช้เป็นเครื่องปรุงรสสำหรับอาหารได้หลากหลายอีกด้วย และตั้งแต่ช่วงคริสต์ทศวรรษ 2000 เป็นต้นมา โชยุได้ถูกนำมาใช้เป็นเครื่องปรุงรสเพิ่มขึ้น ความนิยมและการใช้งาน

มาตรฐานการติดฉลากคุณภาพสำหรับผลิตภัณฑ์ที่มีจำหน่ายในท้องตลาดได้ระบุไว้ใน "มาตรฐานการติดฉลากคุณภาพสำหรับซุปสำหรับเส้นบะหมี่" (めん類等用つゆ品質表示基準)

## อ้างอิง

หมวดหมู่:อาหารจากเส้นของญี่ปุ่น
หมวดหมู่:เครื่องปรุงรสญี่ปุ่น
คาเกโซบะ

thumb| ตัวอย่างคาเกโซบะ
**คาเกโซบะ** () เป็นอาหารจากเส้นแบบญี่ปุ่น ที่ทำโดยใส่ เส้นโซบะ ลงในชาม แล้วเทเม็นสึยุร้อน บางทีก็อาจเรียกสั้น ๆ ว่า คาเกะ (掛け, かけ) เดิมเรียกว่า บุกกาเกโซบะ (ぶっかけそば) วิธีการรับประทานโซบะแบบนี้ยังได้รับความนิยมในช่วงฤดูหนาว เช่นเดียวกับโทชิโกชิโซบะที่นิยมรับประทานในช่วงปลายปี

นอกจากนี้แล้ววิธีการกินแบบนี้ยังอาจใช้กับเส้นอูดงด้วย ซึ่งจะเรียกว่า **คาเกอูดง** (かけうどん) แต่ที่ภูมิภาคคันไซจะเรียกว่า **ซูดง** (すうどん)

## อ้างอิง

หมวดหมู่:โซบะ
คาเอชิ

**คาเอชิ** () เป็นคำที่ย่อมาจาก "นิกาเอชิ" (煮にかえし) หมายถึง เครื่องปรุงรส ที่ใช้ในการทำเม็นสึยุสำหรับโซบะ โดยพื้นฐานแล้ว จะมีการเติมมิริงลงในโชยุแล้วต้มเพื่อขจัดส่วนประกอบที่เป็นแอลกอฮอล์ ซุปของโซบะทำโดยการเจือจางคาเอชิด้วยดาชิ

นอกจากนี้แล้ว ทาเระในราเม็งก่อนผสมกับ ซุป บางครั้งก็เรียกว่าคาเอชิ

## คาเอชิสำหรับโซบะ
ทำโดยการเติม น้ำตาล และ มิริง (หรือบางครั้งก็ใช้สาเก) ลงในโชยุ แล้วปล่อยทิ้งไว้สักครู่ โดยพื้นฐานแล้วส่วนผสมจะเหมือนกัน แต่มีสามประเภทขึ้นอยู่กับวิธีทำ สูตรของร้านแต่ละแห่งและมักถือว่าเป็นความลับของร้าน เนื่องจากเป็นตัวแปรสำคัญในการกำหนดรสชาติ ซุปที่ทำโดยการเจือจางคาเอชิด้วยน้ำดาชิหนาสำหรับจุ่มโซบะเรียกว่า "คารัตสึยุ" (辛汁からつゆ) และซุปที่เจือจางด้วยน้ำสต๊อกดาชิบาง ๆ สำหรับบะหมี่โซบะร้อนเรียกว่า "อามัตสึยุ" (甘汁あまつゆ) อาจเปลี่ยนไปมาระหว่าง 2 อย่างนี้ได้ ในจังหวัดยามางาตะซึ่งมีชื่อเสียงทั้งโซบะและราเม็ง มี โทริจูกะ ซึ่งเป็นราเม็งประเภทหนึ่งที่ทำจากคาเอชิโซบะและซุปราเม็ง โดยทำจากไก่เป็นหลัก

อัตราส่วนผสมมาตรฐานมีดังนี้
* 
* 
* 

## คาเอชิสำหรับราเม็ง
เดิมทีเป็นน้ำจิ้มโชยุ ร้านอาหารส่วนใหญ่ใช้ซอสที่ทำโดยการต้มน้ำซุปจากหมูแดง (ชาชู) ปัจจุบันมีร้านค้าหลายแห่งที่ทำขึ้นเพื่อการนี้โดยเฉพาะ และวิธีการทำก็แตกต่างกันไปขึ้นอยู่กับแต่ละร้าน แต่โดยพื้นฐานแล้วจะทำโดยการต้มส่วนผสมด้วยน้ำซุปดาชิ ด้วยความที่ราเม็งมีรสชาติที่หลากหลายมากขึ้น จึงใช้เป็นคำทั่วไปสำหรับเรียกน้ำจิ้มต่าง ๆ เช่น น้ำจิ้มมิโสะ น้ำจิ้มเกลือ เป็นต้น

## อ้างอิง

หมวดหมู่:โซบะ
หมวดหมู่:เครื่องปรุงรสญี่ปุ่น
ซารุจูกะ

**ซารุจูกะ** () หรือ **ซารุราเม็ง** (ざるラーメン) เป็นอาหารจากเส้นที่รับประทานกันส่วนใหญ่ในภูมิภาคโทโฮกุ ทำโดยนำเส้นบะหมี่แบบจีนมาต้ม แช่เย็น และรับประทานโดยจุ่มลงในเม็นสึยุ ใช้เครื่องปรุงรสแบบญี่ปุ่นแบบเดียวกับที่ใช้กับโซบะ เช่น วาซาบิ ต้นหอม และ สาหร่ายโนริ

เป็นอาหารที่คล้ายกับ สึเกเม็ง (ฮิยาชิสึเกเม็ง) แต่โดยทั่วไปแล้วซุปสึเกเม็งจะเป็นแบบจีนที่เติมน้ำมันและน้ำส้มสายชู แต่ซารุจูกะใช้ซุปโซบะแบบญี่ปุ่นซึ่งมีลักษณะเฉพาะ ในฤดูร้อนร้านอาหารหรือร้านราเม็งในภูมิภาคโทโฮกุมักจะมีอยู่ในเมนูพร้อมกับฮิยาชิจูกะ และยังมีการขายเป็นเบ็นโตในซูเปอร์มาร์เก็ตหรือร้านสะดวกซื้อ โดยทำเป็นเส้นที่ต้มแล้วและซุปจะขายเป็นชุด คล้ายกับซารุโซบะหรือซารุอุด้ง

## อ้างอิง

หมวดหมู่:อาหารจากเส้นเย็น
หมวดหมู่:ราเม็ง
โทริจูกะ

**โทริจูกะ** () เป็นอาหารจากเส้นที่มีต้นกำเนิดในจังหวัดยามางาตะ เป็นที่รู้จักในฐานะ "ราเม็งที่เกิดจากร้านโซบะ"

## ภาพรวม
เป็นอาหารที่ทำโดยใส่เส้นบะหมี่แบบจีนลงในน้ำซุปที่ใช้ทำโซบะแบบญี่ปุ่น และโรยหน้าด้วย เนื้อไก่ เท็งกาสึ และ สาหร่ายโนริ มีให้บริการที่ร้านโซบะในจังหวัดยามางาตะ

กล่าวกันว่ามีต้นกำเนิดที่ร้านเทอุจิ ซุยชะโซบะ (手打 水車生そば) ในเมืองเท็นโด ซึ่งก่อตั้งใน ปี 1861

อาหารชนิดนี้เคยได้อันดับ 6 ในการประกวดอาหารชวนชิมระดับ B ทั่วประเทศ

## อ้างอิง

หมวดหมู่:อาหารจากเนื้อไก่ของญี่ปุ่น
หมวดหมู่:ราเม็ง
อัตสึอาเงะ

right|thumb|240x240px| อัตสึอาเงะ
[right|thumb|280x280px| คินุนามาอาเงะกับ[อาบุราอาเงะ]]
[thumb| อัตสึอาเงะแบบเวียดนามใน[จังหวัดเกียนซาง]]
**อัตสึอาเงะ** () เป็นเต้าหู้ทอดชนิดหนึ่งที่ทำโดยการตัดเต้าหู้หั่นเป็นชิ้นหนาแล้วทอดในน้ำมัน

มีความต่างจากอาบุราอาเงะตรงที่จะไม่ทอดส่วนด้านในมากนัก เพื่อรักษาสภาพภายในของเต้าหู้ ดังนั้นจึงยังถูกเรียกว่า **นามาอาเงะ** (生揚げ)

การทอดเฉพาะผิวเต้าหู้ในน้ำมันทำให้เต้าหู้จะคงเนื้อสัมผัสและเพิ่มกลิ่นหอม ซึ่งช่วยให้รสชาติซึมซาบได้ดีขึ้นเมื่อต้ม

นอกจากนี้ อัตสึอาเงะแบบที่ใช้เต้าหู้คินุโงชิจะเรียกว่า **คินุอัตสึอาเงะ** (絹厚揚げ) หรือ  **คินุนามาอาเงะ** (絹生揚げ) ซึ่งมีความนุ่มกว่าและมีเนื้อสัมผัสที่นุ่มนวลกว่าอัตสึอาเงะทั่วไป

ในไต้หวัน เรียกว่า **โหยวโต้วฝุ** ()

นอกจากนี้แล้ว ยังมีอาหารที่คล้ายกับอัตสึอาเงะในเวียดนามอีกด้วย

## อ้างอิง

หมวดหมู่:อาหารจากเต้าหู้
หมวดหมู่:อาหารทอดในน้ำมันท่วมของญี่ปุ่น
นังกังอาเงะ

right|thumb|250x250px| ผลิตภัณฑ์นังกังอาเงะที่มีจำหน่ายทั่วไป
**นังกังอาเงะ** () เป็น อาบุราอาเงะที่มีลักษณะเฉพาะซึ่งผลิตในเมืองนังกัง จังหวัดคุมาโมโตะ 

## ภาพรวม

เป็นเต้าหู้ทอดชิ้นสี่เหลี่ยมขนาด 20 ซม. มีลักษณะคล้ายกับเซ็มเบทอด เนื่องจากทำแห้งจึงมีความสามารถในการดูดซับน้ำได้ดี นอกจากนี้ยังมีอายุการเก็บรักษา 2 ถึง 3 เดือนที่อุณหภูมิห้อง

## ความเป็นมา
แม้ว่าจะไม่ทราบที่มาแน่ชัด แต่เชื่อว่าเดิมทีมีต้นกำเนิดโดยนำเข้ามาจากอิโยะมัตสึยามะ (ปัจจุบันคือจังหวัดเอฮิเมะ) โดยว่ากันว่าในจำนวนผู้คนจำนวนมากที่อพยพมาจากอิโยะมัตสึยามะหลังกบฏชิมาบาระเพื่อชดเชยจำนวนประชากรที่ลดลงเนื่องจากเหตุการณ์นั้นมีคนที่รู้วิธีการทำอยู่

## อ้างอิง

หมวดหมู่:อาหารจากเต้าหู้
หมวดหมู่:อาหารทอดในน้ำมันท่วมของญี่ปุ่น
ฟุตซอลไทยลีก 2 ฤดูกาล 2567

**เดอะ แชมเปียนชิพ ฟุตซอล ฤดูกาล 2567** เป็นการแข่งขันฟุตซอลอาชีพระดับสองของประเทศไทยภายใต้การจัดการของสมาคมกีฬาฟุตบอลแห่งประเทศไทย ในพระบรมราชูปถัมภ์ และการกีฬาแห่งประเทศไทย จัดขึ้นเป็นครั้งที่ 11 ในปี พ.ศ. 2567 ซึ่งในฤดูกาลนี้มี 6 สโมสรที่เข้าร่วมการแข่งขัน จะแข่งขันในระบบเวียนเจ้าภาพ

## สโมสร

## ตารางคะแนน

## รางวัล
### รางวัลประจำฤดูกาล

## อ้างอิง

## แหล่งข้อมูลอื่น
*  

หมวดหมู่:การแข่งขันฟุตซอลในประเทศไทยในปี พ.ศ. 2567
หมวดหมู่:กีฬาไทยในปี พ.ศ. 2567
Neosartorya pseudofischeri

***Neosartorya pseudofischeri*** คือเชื้อราที่แยกได้ครั้งแรกจากการชันสูตรศพจากรอยโรคเชื้อราที่เกิดขึ้นที่กระดูกสันหลังส่วนคอของมนุษย์ ลักษณะทางสัณฐานวิทยาของแอสโคสปอร์ มีลักษณะเหมือนกับสปอร์ของเชื้อรา *[[Aspergillus thermomutatus]]* ทุกประการ&#x5B;*<span title="The text near this tag needs further explanation. (August 2014)">จำเป็นต้องมีคำอธิบายเพิ่มเติม</span>*&#x5D;

*Neosartorya* เป็นระยะการสืบพันธุ์แบบใช้เพศ (teleomorph) ของสปีชีส์ในสกุล *[[Aspergillus]]* โดยเฉพาะกลุ่ม *[[Aspergillus fumigatus]]* เป็นต้น

## อ้างอิง


## ดูเพิ่มเติม

* 
* 
* 

## แหล่งข้อมูลอื่น

* 
* MycoBank

หมวดหมู่:เชื้อรา
Aspergillus thermomutatus

***Aspergillus thermomutatus*** (อีกชื่อหนึ่งว่า *Neosartorya pseudofischeri*) เป็นเชื้อราชนิดหนึ่งในสกุล *[[Aspergillus]]* มาจากหมู่ *Fumigati* สายพันธุ์นี้ได้รับการอธิบายครั้งแรกในปี ค.ศ. 1992 มีรายงานว่าเชื้อราดังกล่าวผลิตแอสเปอร์ฟูแรน ซึ่งเป็นสารประกอบคล้ายไซโตซาลาซิน (cytochalasin), สารประกอบคล้ายฟิซซาลิน (fiscalin), ไพริไพโรเพน (pyripyropen) และกลิโอทอกซิน

## การเจริญเติบโตและสัณฐานวิทยา
*A. thermomutatus* ได้รับการเพาะเลี้ยงบนแผ่นวุ้นอาหารเลี้ยงเชื้อ Czapek yeast extract agar (CYA) และแผ่นวุ้น Malt Extract Agar Oxoid® (MEAOX) การเจริญเติบโตของสัณฐานวิทยาของโคโลนีสามารถดูได้จากภาพด้านล่าง
ไฟล์:Aspergillus_thermomutatus_cya.png|alt=Aspergillus thermomutatus growing on CYA plate| *Aspergillus thermomutatus* ที่เจริญเติบโตบนวุ้น CYA ในจานเพาะเชื้อ
ไฟล์:Aspergillus_thermomutatus_meaox.png|alt=Aspergillus thermomutatus growing on MEAOX plate| *Aspergillus thermomutatus* ที่เจริญเติบโตบนวุ้น MEAOX ในจานเพาะเชื้อ


## อ้างอิง


หมวดหมู่:เชื้อรา
หมวดหมู่:สกุล Aspergillus
ราเม็งคุรุเมะ

thumb|250x250px| ราเม็งคุรุเมะ
**ราเม็งคุรุเมะ** () เป็นราเม็งกระดูกหมูประเภทหนึ่งที่พบได้ในเมืองคุรุเมะ จังหวัดฟุกุโอกะ เป็นหลัก

## ลักษณะ
แม้ว่าร้านอาหารแต่ละจะมีความแตกต่างกันไปหลากหลาย แต่โดยรวมแล้วมีลักษณะทั่วไปร่วมกันดังนี้
* เส้นตรงและแข็ง ความหนาจะหนากว่าราเม็งฮากาตะเล็กน้อย
* ใช้ซุปเข้มข้นที่เคี่ยวเข้มข้นกว่า ราเม็งฮากาตะ และมีกลิ่นไขกระดูกแรง
** อย่างไรก็ตาม มีร้านอาหารบางร้านที่ทำซุปกระดูกหมูรสชาติเบา และมีซุปให้เลือกมากกว่าราเม็งฮากาตะ
* วัตถุดิบ ได้แก่ เห็ดหูหนู หมูแดง และ ต้นหอม เช่นเดียวกันกับราเม็งฮากาตะ ลักษณะเด่นอีกอย่างหนึ่งของราเม็งคุรุเมะคือร้านอาหารหลายแห่งใส่วางสาหร่ายทับด้านบน มีความต่างจากราเม็งคุมาโมโตะตรงที่ไม่ได้โรยหน้าด้วยกระเทียมเผาหรือกระเทียมทอด
* อาจมีการเติมไข่ต้ม แต่มักจะใช้เป็นไข่ดิบมากกว่า เมื่อเทียบกับภูมิภาคอื่น

## อ้างอิง

หมวดหมู่:ราเม็ง
ราเม็งโอมุตะ

thumb| ตัวอย่างของราเม็งโอมุตะ
**ราเม็งโอมุตะ** () เป็นราเม็งกระดูกหมูประเภทหนึ่งที่มีขายในเมืองโอมุตะ จังหวัดฟุกุโอกะเป็นหลัก

## ภาพรวม
ในเมืองโอมุตะ พบได้ทั้งราเม็งซุปกระดูกหมูขุ่นขาวเข้มข้น และราเม็งซุปใสเล็กน้อย ซึ่งเป็นเอกลักษณ์ที่ไม่ค่อยพบได้ในที่อื่นในจังหวัดฟุกุโอกะ นอกจากนี้ ในขณะที่ราเม็งกระดูกหมูในพื้นที่ส่วนใหญ่ของคิวชูมีต้นแบบมาจากราเม็งคุรุเมะซึ่งมีต้นกำเนิดที่เมืองคุรุเมะจังหวัดฟุกุโอกะ แต่ราเม็งโอมุตะมีที่มาที่เป็นเอกลักษณ์ที่แตกต่างไป

## อ้างอิง

หมวดหมู่:ราเม็ง
พัก ซ็อง-แจ

**พัก ซ็อง-แจ** เป็นทนายความและนักการเมืองชาวเกาหลีใต้ เขาเคยดำรงตำแหน่งรัฐมนตรีว่าการกระทรวงยุติธรรมของเกาหลีใต้ในปี 2024

เมื่อวันที่ 12 ธันวาคม 2024 สภาแห่งชาติมีมติผ่านการถอดถอนพักและคณะกรรมาธิการตำรวจแห่งชาติ โจ จี-โฮ โดยกล่าวหาทั้งสองในกรณีที่เกี่ยวข้องกับการประกาศกฎอัยการศึกอย่างเป็นข้อพิพาท ที่ออกโดยประธานาธิบดี ยุน ซ็อก-ย็อล การผ่านมติถอดถอนดังกล่าวส่งผลให้พักและโจถูกระงับการปฏิบัติหน้าที่ในตำแหน่งทันที

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ปีเกิดไม่ทราบ (บุคคลที่ยังมีชีวิตอยู่)
หมวดหมู่:รัฐมนตรีว่าการกระทรวงยุติธรรมของเกาหลีใต้
หมวดหมู่:ทนายความเกาหลีใต้ในศตวรรษที่ 21
หมวดหมู่:นักการเมืองเกาหลีใต้ในศตวรรษที่ 21
หมวดหมู่:รัฐบาลยุน ซ็อก-ย็อล
คิม ซ็อน-โฮ (นายพล)

**คิม ซ็อน-โฮ** เป็นนักการเมืองชาวเกาหลีใต้และนายทหารปลดเกษียณยศ พลโท แห่ง กองทัพสาธารณรัฐเกาหลี เขาเคยดำรงตำแหน่งรักษาการรัฐมนตรีว่าการกระทรวงกลาโหมแห่งชาติของเกาหลีใต้ตั้งแต่เดือนธันวาคม พ.ศ. 2567 ถึงเดือนมิถุนายน พ.ศ. 2568

เมื่อวันที่ 5 ธันวาคม พ.ศ. 2567 ในระหว่างการสอบสวนโดย สมัชชาแห่งชาติเกาหลีใต้ คิมได้กล่าวหาอดีตรัฐมนตรีว่าการกระทรวงกลาโหม คิม ยง-ฮย็อน ว่าเป็นผู้สั่งการให้ทหารเข้าสู่ที่ประชุมสมัชชาแห่งชาติ เพื่อป้องกันไม่ให้สมาชิกรัฐสภารวมตัวกันลงมติคัดค้าน การประกาศกฎอัยการศึก

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ปีเกิดไม่ปรากฏ (บุคคลที่ยังมีชีวิตอยู่)
หมวดหมู่:นักการเมืองจากโซล
หมวดหมู่:บุคลากรกองทัพแห่งสาธารณรัฐเกาหลี
หมวดหมู่:รัฐมนตรีว่าการกระทรวงกลาโหมเกาหลีใต้
หมวดหมู่:รัฐบาลยุน ซ็อก-ย็อล
หมวดหมู่:นักการเมืองเกาหลีใต้ในศตวรรษที่ 21
หมวดหมู่:นายพลเกาหลีใต้
ราเม็งซางะ

**ราเม็งซางะ** () เป็นราเม็งประเภทหนึ่งที่ทำขายในเมืองซางะ จังหวัดซางะ ของเกาะคิวชู เป็นหลัก

## ลักษณะ
ราเม็งซางะใช้เส้นที่ค่อนข้างหนาและยืดตรง และต้มจนนิ่ม เมื่อเทียบกับราเม็งคุรุเมะซึ่งมักใช้เส้นบาง ซุปที่ใช้เป็นซุปกระดูกหมูที่มีลักษณะคล้ายกับราเม็งคุรุเมะ แต่มีปริมาณเกลือและไขมันน้อยกว่า

มักเติมไข่ดิบแทนที่จะใช้ไข่ต้ม การใช้ไข่ดิบนั้นเดิมกระแสหลักในราเม็งคุรุเมะ โดยคาดว่าจะแพร่หลายหลังจากปี 1955 เมื่อร้าน อิกกิวเก็ง (一休軒) และ โทโยเก็ง (東洋軒) ซึ่งมีประวัติศาสตร์อันยาวนานในเมืองซางะได้เปิดขึ้น นอกจากนี้ไข่ดิบที่ใช้นี้มักราดด้วยไข่แดงเท่านั้น เพื่อตอบสนองความต้องการของลูกค้าที่ไม่ชอบไข่ขาว

## อ้างอิง

หมวดหมู่:ราเม็ง
โกปาลิเบร์ตาโดเรส 2023

**โกปาลิเบร์ตาโดเรส 2023** () เป็นการแข่งขันโกปาลิเบร์ตาโดเรส ครั้งที่ 64 (เรียกอีกอย่างว่า *Copa Libertadores*) ซึ่งเป็นการแข่งขันฟุตบอลระดับสโมสรที่สำคัญที่สุดของอเมริกาใต้จัดโดยคอนเมบอล การแข่งขันเริ่มในวันที่ 7 กุมภาพันธ์และสิ้นสุดในวันที่ 4 พฤศจิกายน ค.ศ. 2023

รอบชิงชนะเลิศแข่งขันที่ สนามกีฬามารากานังในรีโอเดจาเนโร ประเทศบราซิล เมื่อวันที่ 4 พฤศจิกายนค.ศ. 2023 สโมสรจากบราซิล ฟลูมิเนนเซ เป็นทีมชนะเลิศ โดยคว้าแชมป์โคปาลิเบอร์ตาโดเรสเป็นครั้งแรกหลังจากเอาชนะทีมจากอาร์เจนตินา โบคา จูเนียร์ส 2–1 หลังต่อเวลาพิเศษ ในรอบชิงชนะเลิศ ในฐานะผู้ชนะของโกปาลิเบร์ตาโดเรส ประจำปี 2023 ฟลูมิเนนเซได้รับสิทธิ์ในการเล่นกับผู้ชนะของโกปาซูดาเมริกานา 2023 ใน รีโกปาซูดาเมริกานา 2024 พวกเขายังผ่านเข้ารอบฟุตบอลชิงแชมป์สโมสรโลก 2023 และ 2025 โดยอัตโนมัติ รวมถึงรอบแบ่งกลุ่มโกปาลิเบร์ตาโดเรส 2024

ฟลาเมงโก้ เป็นแชมป์เก่า แต่ตกรอบโดยทีมโอลิมเปีย ในรอบ 16 ทีมสุดท้าย

## อ้างอิง

## แหล่งข้อมูลอื่น
*CONMEBOL Libertadores 2023, CONMEBOL.com
*CONMEBOL Libertadores – 2023 Yearbook


หมวดหมู่:คอนเมบอล
หมวดหมู่:การแข่งขันฟุตบอลสโมสรโดยคอนเมบอล
ราเม็งไซกิ

right|thumb| ราเม็งไซกิ
**ราเม็งไซกิ** () เป็นราเม็งท้องถิ่น จากเมืองไซกิ จังหวัดโออิตะ มีลักษณะพิเศษคือเส้นบะหมี่หนาปานกลางและหลวมในซุปกระดูกหมูโชยุ

ร้านอาหารบางแห่งใช้ซุปที่ผสมระหว่างกระดูกหมูและอาหารทะเล (ใช้ซุปอิริโกะที่ผลิตในท้องถิ่นสำหรับอาหารทะเล)

## ภาพรวม

ส่วนประกอบอาจแตกต่างไปในรายละเอียดขึ้นอยู่กับร้าน แต่กล่าวในความหมายโดยกว้าง ราเม็งไซกิหมายถึงราเม็งที่ "เค็ม น้ำมันเยอะ ใส่ผงกระเทียมเยอะ พริกไทยเยอะ ซุปน้อย" และเครื่องที่ใส่มักจะเป็น หมูแดง, งา, ต้นหอม, ถั่วงอก

## อ้างอิง

หมวดหมู่:ราเม็ง
หมวดหมู่:จังหวัดโออิตะ
โกปาลิเบร์ตาโดเรส 2022

**โกปาลิเบร์ตาโดเรส 2022** () เป็นการแข่งขันโกปาลิเบร์ตาโดเรส ครั้งที่ 63 (เรียกอีกอย่างว่า *Copa Libertadores*) ซึ่งเป็นการแข่งขันฟุตบอลระดับสโมสรที่สำคัญที่สุดของอเมริกาใต้จัดโดยคอนเมบอล 

เมื่อวันที่ 14 พฤษภาคม ค.ศ. 2020 คอนเมบอลได้ประกาศสนามแข่งขันสำหรับการแข่งขันระดับสโมสรรอบชิงชนะเลิศปี 2021, 2022 และ 2023< ในวันที่ 13 พฤษภาคม 2021 สภาของคอนเมบอลได้ตัดสินใจว่า รอบชิงชนะเลิศ จะแข่งขันที่สนามกีฬาอนุสาวรีย์อิซิโดรโรเมโรคาร์โบในกัวยากิล ประเทศเอกวาดอร์ ในวันที่ 29 ตุลาคม ค.ศ. 2022

เมื่อวันที่ 25 พฤศจิกายน พ.ศ. 2564 คอนเมบอลได้ประกาศยกเลิกกฎประตูทีมเยือนในการแข่งขันระดับสโมสรทั้งหมด รวมถึงโกปาลิเบร์ตาโดเรส ซึ่งใช้มาตั้งแต่ปี ค.ศ. 2005 ดังนั้น หากในการแข่งขันเสมอกันสองนัด สองทีมทำประตูรวมเท่ากัน ผู้ชนะของการแข่งขันนั้นจะไม่ถูกตัดสินด้วยจำนวนประตูทีมเยือนที่ทำได้ของแต่ละทีม แต่จะตัดสินด้วยยิงจุดโทษ

สโมสรบราซิลบราซิล ฟลาเมงโก เป็นแชมป์ โดยคว้าแชมป์โกปาลิเบร์ตาโดเรสสมัยที่ 3 หลังจากเอาชนะทีมร่วมชาติจากบราซิล แอธเลติโกพาราเนนเซ ในรอบชิงชนะเลิศด้วยคะแนน 1–0 ในฐานะผู้ชนะของโกปาลิเบร์ตาโดเรส 2022 ฟลาเมงโกได้รับสิทธิ์ในการเล่นกับผู้ชนะของโกปาซูดาเมริคานา 2022ในเรโกปาซูดาเมริคานา 2023 และยังผ่านเข้ารอบโดยอัตโนมัติในฟุตบอลชิงแชมป์สโมสรโลก 2022 และ โกปาลิเบร์ตาดอเรส 2023 รอบแบ่งกลุ่ม

พัลไมรัส เป็นแชมป์เก่า แต่ตกรอบโดยแพ้ให้กับ แอธเลติโก้พาราเนนเซ ในรอบรองชนะเลิศ

## อ้างอิง

## แหล่งข้อมูลอื่น
*CONMEBOL Libertadores 2022, CONMEBOL.com
*CONMEBOL Libertadores


หมวดหมู่:คอนเมบอล
หมวดหมู่:การแข่งขันฟุตบอลสโมสรโดยคอนเมบอล
โกปาลิเบร์ตาโดเรส 2021

**โกปาลิเบร์ตาโดเรส 2021** () เป็นการแข่งขันโกปาลิเบร์ตาโดเรส ครั้งที่ 62 (เรียกอีกอย่างว่า *Copa Libertadores*) ซึ่งเป็นการแข่งขันฟุตบอลระดับสโมสรที่สำคัญที่สุดของอเมริกาใต้จัดโดยคอนเมบอล

เริ่มตั้งแต่ฤดูกาลนี้ ทีมต่าง ๆ จะต้องอยู่ในดิวิชันสูงสุดของสมาคมสมาชิกจึงจะแข่งขันในการแข่งขันระดับสโมสรในอเมริกาใต้ได้ ยกเว้นทีมที่เป็นแชมป์การแข่งขันรอบคัดเลือกหรือระดับคัพ

เมื่อวันที่ 14 พฤษภาคม ค.ศ. 2020 คอนเมบอลได้ประกาศสนามสำหรับการแข่งขันระดับสโมสรรอบชิงชนะเลิศปี 2021, 2022 และ 2023 ในวันที่ 13 พฤษภาคม ค.ศ. 2021 คอนเมบอลประกาศว่า รอบชิงชนะเลิศจะแข่งขันที่เอสตาดิโอเซนเตนาริโอในมอนเตวิเดโอ ประเทศอุรุกวัย ในวันที่ 20 พฤศจิกายน ค.ศ. 2021 แต่ในวันที่ 27 กรกฎาคม ค.ศ. 2021 รอบชิงชนะเลิศได้รับการยืนยันในที่สุดว่าจะเลื่อนกำหนดการเป็นวันที่ 27 พฤศจิกายน ค.ศ. 2021

พัลไมรัส สามารถป้องกันแชมป์ไว้ได้ โดยคว้าแชมป์โกปาลิเบร์ตาโดเรสเป็นสมัยที่ 3 หลังจากเอาชนะสโมสรร่วมชาติจากบราซิล ฟลาเมงโก ด้วยคะแนน 2–1 หลังช่วงต่อเวลาพิเศษในนัดสุดท้าย ในฐานะผู้ชนะโกปาลิเบร์ตาโดเรส 2021 พัลไมรัสผ่านเข้ารอบฟุตบอลชิงแชมป์สโมสรโลก 2021 และได้รับสิทธิ์ในการแข่งขันกับผู้ชนะโกปาซูดาเมริคานา 2021 ในรีโกปาซูดาเมริกานา 2022 พวกเขายังผ่านเข้ารอบแบ่งกลุ่มของโกปาลิเบร์ตาโดเรส 2022 โดยอัตโนมัติอีกด้วย

## อ้างอิง

## แหล่งข้อมูลอื่น
*CONMEBOL Libertadores 2021, CONMEBOL.com


หมวดหมู่:คอนเมบอล
หมวดหมู่:การแข่งขันฟุตบอลสโมสรโดยคอนเมบอล
ดะกูนไดง์

[thumb|เสาบริเวณ[เจดีย์เยแล ฐานเสาประดับรูปพระอินทร์หรือตะจ้ามี่น]]

**ดะกูนไดง์** () คือเสาหรือเสาธงชัยประดับตกแต่ง โดยทั่วไปจะสูง  พบในบริเวณเจดีย์และจ้อง (วัดของพม่า) เสาประดับเหล่านี้ตั้งขึ้นในบริเวณศาสนสถาน สื่อถึงการเฉลิมฉลองการยอมจำนนของ นะ (วิญญาณท้องถิ่น) ต่อธรรมะหลักคำสอนของพุทธศาสนา และได้รับแรงบันดาลใจจากเสาของพระเจ้าอโศก

โดยทั่วไปจะพบหงส์ในตำนาน (หรืออาจเป็นกินนรได้ไม่บ่อยนัก) ประดับอยู่บนยอดเสา ในขณะที่ฐานเสาอาจประดับด้วยพระอินทร์หรือตะจ้ามี่น อาจพบพระแม่ธรณีเทพีแห่งพื้นแผ่นดินได้เช่นกัน

## ระเบียงภาพ

ไฟล์:Shwedagon-d10.jpg|เสาบริเวณเจดีย์ชเวดากอง
ไฟล์:Pole saying Shwedagon Compound.JPG|เสาบริเวณเจดีย์ชเวดากอง
ไฟล์:Shwemawdaw Paya - Bago, Myanmar 20130219-20.jpg|เสาบริเวณเจดีย์ชเวมอดอ
ไฟล์:Shwemawdaw Paya - Bago, Myanmar 20130219-21.jpg|หงส์บนยอดเสาบริเวณเจดีย์ชเวมอดอ
ไฟล์:Kyaiktiyo Pagoda 5.jpg|เสาบริเวณพระธาตุไจที่โย่ ประดับรูปพระแม่ธรณี
ไฟล์:Khaikhtiyo-26-Plateau-gje.jpg|เสาบริเวณพระธาตุไจที่โย่ ประดับรูปพระแม่ธรณี


## ดูเพิ่ม
* เสาหงส์

## อ้างอิง

หมวดหมู่:ศาสนาพุทธในประเทศพม่า
หมวดหมู่:วัฒนธรรมพม่า
หมวดหมู่:คำและวลีภาษาพม่า
สโมสรฟุตบอลมอนเทอร์เรย์

**สโมสรฟุตบอลมอนเทอร์เรย์รายาโดส** () เป็นสโมสรฟุตบอลอาชีพของเม็กซิโกซึ่งตั้งอยู่ในเขตมหานครมอนเตร์เรย์ รัฐนวยโบเลออน ทีมนี้เล่นใน ลิกา เอเมเอกิส ซึ่งเป็นลีกระดับสูงสุดของฟุตบอลในเม็กซิโก ก่อตั้งเมื่อวันที่ 28 มิถุนายน ค.ศ. 1945 ถือเป็นทีมฟุตบอลอาชีพที่เก่าแก่ที่สุดในภาคเหนือของเม็กซิโกที่ยังคงดำเนินกิจการอยู่ ตั้งแต่ปี ค.ศ. 1999 สโมสรแห่งนี้เป็นของ FEMSA ซึ่งเป็นบริษัทบรรจุขวดที่ใหญ่ที่สุดในละตินอเมริกา สนามเหย้าเล่นที่สนามกีฬาบีบีวีเอ ตั้งแต่ปี ค.ศ. 2015 ฉายาของทีมคือ *ราญาดอส* (The Striped-Ones) มาจาก ชุดลายทางสีน้ำเงินกรมท่าแบบดั้งเดิมของสโมสร ชุดดังกล่าวสะท้อนอยู่ในตราสโมสรในปัจจุบัน ซึ่งประดับด้วยดาวเหนือตราสโมสรซึ่งแสดงถึงแชมป์ลีก และดาวด้านล่างซึ่งแสดงถึงแชมป์ระดับทวีป

มอนเทอร์เรย์ชนะเลิศลีก 5 สมัย แชมป์ถ้วยในประเทศ 3 สมัย และแชมป์ คอนคาเคฟแชมเปียนส์ลีก 5 สมัย (โดยเฉพาะอย่างยิ่ง 3 รายการติดต่อกันในปี 2011, 2012 และ 2013) ในปี ค.ศ. 2020 มอนเตร์เรย์กลายเป็นสโมสรแห่งที่ 2 ของเม็กซิโกที่คว้าแชมป์ เทรเบิลระดับทวีปได้สำเร็จ

คู่แข่งที่เก่าแก่ที่สุดของสโมสรคือ ทีเกรส ยูเอเอ็นแอล ของ มหาวิทยาลัยปกครองตนเองของนูเอโว เลออน ดาร์บี้ระหว่างทั้งสองซึ่งรู้จักกันในชื่อ *[[คลาซิโก้ เรคิโอโมนตาโน]]* ถือเป็นการแข่งขันที่ดุเดือดและเข้มข้นที่สุดรายการหนึ่งในฟุตบอลเม็กซิโก ทั้งสองทีมมีจำนวนผู้ชมเข้าร่วมสูงสุดอย่างต่อเนื่อง และมักได้รับการจัดอันดับทีมที่มีค่าใช้จ่ายสูงที่สุดในประเทศ

## อ้างอิง

## แหล่งข้อมูลอื่น

* 

หมวดหมู่:สโมสรฟุตบอลในประเทศเม็กซิโก
ซัพพอร์ตเตอร์สชีลด์

**ซัพพอร์ตเตอร์สชีลด์** () เป็นรางวัลประจำปีที่มอบให้กับทีมในเมเจอร์ลีกซอกเกอร์ที่มีสถิติในฤดูกาลปกติดีที่สุด โดยพิจารณาจากระบบคะแนนของเอ็มแอลเอส รางวัลซัพพอร์ตเตอร์สชีลด์มอบรางวัลเป็นประจำทุกปีในงานที่เอ็มแอลเอสซัพพอร์ตเตอร์สซัมมิต ตั้งแต่ปี ค.ศ. 1999 (โดยผู้ชนะระหว่างปี 1996 ถึง 1998 จะได้รับรางวัลย้อนหลัง) และได้รับการยอมรับให้เป็นถ้วยรางวัลสำคัญโดยลีก ซึ่งสะท้อนให้เห็นถึงแนวทางปฏิบัติของลีกระดับสูงสุดของยุโรปที่ทีมที่มีสถิติที่ดีที่สุดเป็นแชมป์ ตั้งแต่ปี 2006 ผู้ชนะรางวัลซัพพอร์ตเตอร์สชีลด์ได้รับสิทธิ์เข้าร่วม คอนคาแคฟแชมเปียนส์คัพ

ดีซียูไนเต็ด และ แอลเอ แกลักซี ซึ่งแต่ละทีมได้รับรางวัลซัพพอร์ตเตอร์สชีลด์สี่ครั้ง เป็นทีมที่ได้รับโล่รางวัลมากที่สุดในเมเจอร์ลีกซอกเกอร์ อินเตอร์ไมแอมี เป็นผู้ครองรางวัลซัพพอร์ตเตอร์สชีลด์ประจำปี 2024 โดยคว้าแชมป์ได้เป็นครั้งแรก ปัจจุบันสโมสรฟุตบอลอินเตอร์ไมแอมี ครองสถิติชัยชนะที่โดดเด่นที่สุดด้วยคะแนน 74 แต้มในฤดูกาล 2024

## หมายเหตุ

## อ้างอิง

## แหล่งข้อมูลอื่น
*
อัมแบร์ค

**อัมแบร์ค** () เป็นเมืองในรัฐไบเอิร์น ประเทศเยอรมนี ตั้งอยู่ในส่วนภูมิภาคโอเบิร์พฟัลทซ์

อัมแบร์คเคยเป็นศูนย์กลางการค้าและการผลิตเหล็กในยุคกลาง โดยถูกกล่าวครั้งแรกในเอกสารเมื่อปี 1034 ในชื่อว่า **อัมเมินแบร์ค** (Ammenberg) และกลายเป็นหนึ่งในศูนย์กลางทางการค้าที่สำคัญในยุคกลาง อัมแบร์คในปัจจุบันมีประชากรประมาณ 42,000 คนและยังคงเสน่ห์ของความเป็นเมืองโบราณที่มีกำแพงเมืองเก่าล้อมรอบ อุตสาหกรรมการผลิตที่สำคัญในอัมแบร์คคือการผลิตอุปกรณ์ไฟฟ้าและอิเล็กทรอนิกส์

สถานที่สำคัญของอัมแบร์ค ได้แก่ พิพิธภัณฑ์เมืองเก่า และโรงแรมขนาดเล็กที่สุดในโลกชื่อ Eh’häusl ซึ่งกว้างเพียงสองเมตร และเคยใช้เป็นบ้านสำหรับคู่รักในอดีต นอกจากนี้ เมืองยังมีสถานที่สวยงามอย่างโบสถ์และสะพานหินที่มีเอกลักษณ์เฉพาะตัว อัมแบร์คเป็นที่รู้จักในด้านสถาปัตยกรรมกอทิกและสถาปัตยกรรมเรอแนซ็องส์ โดยมีพื้นที่สำคัญเช่น จัตุรัสอัลท์มาคท์ และอาคารที่สร้างขึ้นในยุคศตวรรษที่ 15-16 

## อ้างอิง
เมเจอร์ลีกซอกเกอร์ ฤดูกาล 2024

**เมเจอร์ลีกซอกเกอร์ ฤดูกาล 2024** () เป็นฤดูกาลที่ 29 ของเมเจอร์ลีกซอกเกอร์ (MLS) ลีกฟุตบอลอาชีพระดับสูงสุดในสหรัฐอเมริกา และ แคนาดา และเป็นฤดูกาลที่ 46 ของการแข่งขันฟุตบอลลีกระดับดิวิชัน 1 ของสหรัฐอเมริกา

ทีมทั้งหมด 29 ทีมในลีกถูกแบ่งออกเป็น สายตะวันออก และ สายตะวันตก โดยในฤดูกาลนี้เป็นฤดูกาลแรกตั้งแต่ ฤดูกาล 2016 ที่ไม่มีทีมขยายใหม่เข้าร่วมลีก โดย ซานดิเอโก เอฟซี มีกำหนดจะเข้าร่วมลีกในปี ค.ศ. 2025

การแข่งขันปรีซีซันเริ่มต้นตั้งแต่วันที่ 19 มกราคม ถึง 17 กุมภาพันธ์ ฤดูกาลปกติเริ่มต้นวันที่ 21 กุมภาพันธ์ และสิ้นสุดวันที่ 19 ตุลาคม โดยมีช่วงพักการแข่งขันตั้งแต่ปลายเดือนกรกฎาคมถึงปลายเดือนสิงหาคมสำหรับ ลีกส์คัพ 2024 ซึ่งมีทั้งทีมเมเจอร์ลีกซอกเกอร์และลิกา เอเมเอกิสเข้าร่วม โดย เพลย์ออฟเมเจอร์ลีกซอกเกอร์คัพ 2024 เริ่มวันที่ 22 ตุลาคม และสิ้นสุดด้วยเมเจอร์ลีกซอกเกอร์คัพ 2024 ในวันที่ 7 ธันวาคม เมเจอร์ลีกซอกเกอร์ส่งเพียง 8 ทีมชุดใหญ่เข้าร่วม ยูเอสโอเพนคัพ 2024 ซึ่งเป็นผลจากการประนีประนอมกับ ยูเอสเอสเอฟ ทำให้ทีมส่วนใหญ่ต้องส่งตัวแทนจาก เอ็มแอลเอสเน็กท์โปรเข้าร่วมแทน

ในฤดูกาลที่แล้ว โคลัมบัส ครูว์ เป็นแชมป์เอ็มแอลเอสคัพ และ ซินซินเนติเป็นแชมป์ ซัพพอร์ตเตอร์สชีลด์; เซนต์หลุยส์ ซิตี้ เป็นแชมป์สายตะวันตก ในฤดูกาลที่ 5 ของลีก อินเตอร์ ไมอามีคว้าถ้วยซัพพอร์ตเตอร์สชีลด์เป็นครั้งแรก พร้อมทำคะแนนรวม 74 คะแนนซึ่งเป็นสถิติใหม่ของลีก แอลเอ กาแล็กซี คว้าแชมป์เอ็มแอลเอสคัพ ครั้งที่ 6 และครั้งแรกนับตั้งแต่ ปี ค.ศ. 2014 โดยเอาชนะ นิวยอร์ก เรดบูลส์ ด้วยคะแนน 2–1 ที่สนามดิกนิตี เฮลท์ สปอร์ตส์พาร์ก ในคาร์สัน, แคลิฟอร์เนีย

ฤดูกาลนี้ยังเป็นฤดูกาลที่ 2 ของบริษัทแอปเปิลและเมเจอร์ลีกซอกเกอร์ในความร่วมมือ 10 ปี สำหรับสิทธิ์ออกอากาศและสตรีมมิงการแข่งขันเมเจอร์ลีกซอกเกอร์และลีกส์คัพ รวมถึงบางนัดใน เอ็มแอลเอสเน็กซ์ และ เอ็มแอลเอสเน็กซ์โปร ผ่านบริการเอ็มแอลเอสซีซันพาสบนแอปเปิลทีวีแอป

## อ้างอิง

## แหล่งข้อมูลอื่น
* เว็บไซต์อย่างเป็นทางการ

2024
คคนะ คำยก

**คคนะ คำยก** (เกิดเมื่อ 21 พฤษภาคม พ.ศ. 2547) เป็นนักฟุตบอลอาชีพชาวไทย ปัจจุบันเล่นในตำแหน่งกองกลางให้กับสโมสรเมืองทองยูไนเต็ด ในไทยลีก

## ระดับทีมชาติ
### ชุดเยาวชน
เมื่ออายุ 17 ปี คคนะถูกเรียกตัวให้เข้าร่วมการแข่งขันฟุตบอลอาเซียนชิงแชมป์เยาวชนอายุไม่เกิน 23 ปี 2022

### ชุดใหญ่
ในวันที่ 2 กันยายน พ.ศ. 2567 คคนะถูกเรียกตัวติดทีมชาติไทยชุดใหญ่เป็นครั้งแรกในรายการแอลพีแบงก์ คัพ 2024 เพื่อแทนที่สุภโชค สารชาติซึ่งขอถอนตัวเนื่องจากอาการบาดเจ็บ เมื่อวันที่ 11 ตุลาคม พ.ศ. 2567 เขาได้ประเดิมสนามให้กับทีมชาติไทยชุดใหญ่โดยลงสนามพบกับทีมชาติฟิลิปปินส์ในศึกฟุตบอลชิงถ้วยพระราชทานคิงส์คัพ ครั้งที่ 50

## สถิติในอาชีพ

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากกรุงเทพมหานคร
หมวดหมู่:กองกลางฟุตบอลชาย
หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:ผู้เล่นสโมสรฟุตบอลอัสสัมชัญ ยูไนเต็ด
หมวดหมู่:ผู้เล่นสโมสรฟุตบอลเมืองทอง ยูไนเต็ด
ลูบังกู

**ลูบังกู** () เป็นเทศบาลในประเทศแองโกลาและเป็นศูนย์กลางของจังหวัดวีลา มีประชากร 914,456 คนใน ค.ศ. 2022 ศูนย์กลางของเมืองมีประชากร 600,751 คน ใน ค.ศ. 2014 ทำให้เป็นเมืองที่มีประชากรมากเป็นอันดับสองในแองโกลา รองจากเมืองหลวง ลูอันดา

## อ้างอิง

หมวดหมู่:เมืองในประเทศแองโกลา